وحید الدین خاں

200px|تصغیر|بائیں|مولانا وحید الدین خاں ایک پروگرام میں
200px|تصغیر|بائیں|مولانا وحید الدین خاں موت کی حقیقت پر ایک پروگرام میں

وحیدالدین خاں، (1925ء-2021ء)ایک ہندوستانی اسلامی اسکالر، مدرسۃ الاصلاح اعظم گڑھ کے فارغ التحصیل عالم دین، مصنف، مقرر اور مفکر تھے، یہ اسلامی مرکز نئی دہلی کے چیرمین، ماہ نامہ الرسالہ کے مدیر تھے اور1967ء سے 1974ء تک الجمعیۃ ویکلی(دہلی) کے مدیر رہ چکے تھے۔ ان کی تحریریں بلا تفریق مذہب و نسل مطالعہ کی جاتی ہے,
خان صاحب، پانچ زبانیں جانتے تھے، (اردو، ہندی، عربی، فارسی اور انگریزی) ان زبانوں میں لکھتے اور بیان بھی کرتے تھے، ٹی وی چینلوں میں خانصاحب کے پروگرام نشر ہوتے ہیں۔
مولانا وحیدالدین خاں، عام طور پر دانشور طبقہ میں امن پسند مانے جاتے ہیں۔ ان کا مقصد مسلمانوں اور دیگر مذاہب کے لوگوں میں ہم آہنگی پیدا کرنا، اسلام کے متعلق غیر مسلموں میں جو غلط فہمیاں ہیں انھیں دور کرنا، مسلمانوں میں مدعو قوم (غیر مسلموں) کی ایذا و تکلیف پر یک طرفہ طور پر صبر اور اعراض کی تعلیم کو عام کرنا تھا جو ان کی رائے میں دعوت دین کے لیے ضروری ہیں۔Maulana Wahiduddin Khan , CPS Television.

 ولادت 
مولانا کی پیدائش 1925 میں ضلع اعظم گڑھ، کے گاؤں بڈھریا میں پٹھان زمینداروں کے ایک خاندان میں ہوئی، چار سال کی عمر میں ان کے والد کا سایہ سر سے اٹھ گیا اور ان کی پرورش ان کی والدہ زیب النساء اور ان کے چچا صوفی عبد الحمید خان نے کی۔ انھوں نے اپنی تعلیم 1938 میں سرائے میر (اعظم گڑھ) کے مدرسہ الاصلاح میں حاصل کی۔ انھوں نے اپنے عالمیت کا کورس مکمل کرنے میں چھ سال گزارے اور 1944 میں گریجویشن کیا۔

 ماہ نامہ الرسالہ 
الرسالہ نامی ایک ماہ نامہ جو اردو اور انگریزی زبان میں شائع کیا جاتا ہے۔ الرسالہ (اردو) کا مقصد مسلمانوں کی اصلاح اور ذہنی تعمیر ہے اور الرسالہ (انگریزی) کا خاص مقصد اسلام کی دعوت کو عام انسانوں تک پہنچانا ہے، دور جدید میں الرسالہ کی تحریک، ایک ایسی تحریک ہے جو مسلمانوں کو منفی کارروائیوں سے بچ کر مثبت راہ پر ڈالنے کی کوششیں جاری رکھی ہوئی ہے۔ مولانا لکھتے ہیں کہ مولانا وحید الدین خاتون اسلام، ص:203
الرسالہ کا انگریزی ایڈیشن مولانا کی دختر محترمہ ڈاکٹر فریدہ خانم  کی تنہا کوششوں سے 1984ء میں جاری ہوا اور اب تک جاری ہے، مولانا کی اردو کتب کے جو انگریزی ترجمے شائع ہوئے ہیں وہ تمام تر ڈاکٹر فریدہ خانم کی تنہا کوششوں کا نتیجہ ہے۔ جس کا اعتراف مولانا نے اپنی ڈائری (1990ء – 1989ء) کے صفحہ 85 میں کیاہے۔

 سفرنامے 
ان کے سفر نامے کافی مشہور ہیں۔ جیسے سفرنامہ غیر ملکی اسفار جلد اول ودوم، سفرنامہ اسپین وفلسطین، اسفار ہند وغیرہ۔

 افکار ونظریات 
خان صاحب لکھتے ہیں کہ:(میری پوری زندگی پڑھنے،سوچنے اور مشاہدہ کرنے میں گذری ہے۔ فطرت کا بھی اور انسانی تاریخ کا بھی۔ مجھے کوئی شخص تفکیری حیوان کہہ سکتاہے۔ میری اس تفکیری زندگی کا ایک حصہ وہ ہے جو الرسالہ یا کتب میں شائع ہوتا رہاہے۔ اس کا دوسرا،نسبتاً غیر منظم حصہ ڈائریوں کے صفحات میں اکھٹا ہوتا رہاہے۔ یہ کہنا صحیح ہوگا کہ میری تمام تحریریں حقیقتاً میری ڈائری کے صفحات ہیں۔ اس فرق کے ساتھ کہ لمبی تحریروں نے مضمون یا کتاب کی صورت اختیار کرلی۔ اور چھوٹی تحریریں ڈائریوں کا جزء بن گئیں۔)مولانا وحید الدین خاں ،ڈائری (1989-1990) ص:4

ان سب کے باوجود مولانا کی کچھ تحریریں اور ونظریات ایسے ہیں جن کی وجہ سے اہل علم ان سے اختلاف رکھتے ہیں۔ اختلاف معمولی نہیں ہے بہت سی باتوں میں یہ جمہور علما اسلام سے الگ رائے رکھتے ہیں۔ جیسے انسان کامل، جہاد، دجال، مہدی، ختم نبوت کا مفہوم، ظلم کو برداشت کرنا اور جوابی کارروائی سے گریز کی تلقین، تقلید شخصی، وغیرہ

 خود نوشت 
مولانا وحید الدین خاں کی خودنوشت تحریروں پر مبنی سوانح عمری "اوراق حیات" شائع ہو گئی ہے، جو ایک ہزار صفحات پر مشتمل ہے۔
اس کتاب کو اردو زبان معروف سوانح نگار شاہ عمران حسن نے دس سال کی طویل محنت کے بعد مرتب کیا ہے۔ اس جاں گسل کام پر تبصرہ کرتے ہویے مولانا وحید الدین خاں نے ایک بار کہا کہ جو کام میں پوری زندگی نہ کر سکا اسے شاہ عمران حسن صاحب نے کیا ہے۔.۔

 کتب و رساہل 
 اردو کتب 
خاں صاحب نے عصری اسلوب میں 200 سے زائد اسلامی کتب تصنیف کی ہیں۔ جو آپ کی علمی قابلیت کا سب سے بڑا ثبوت ہے۔ ان میں سے چند قابل ذکر تصانیف مندرجہ ذیل ہیں۔

 تذکیر القرآن
 اللہ اکبر
 الاسلام
 الرّبانیہ
 حقیقت حج (اردو اورعربی)
 پیغمبر انقلاب
 راز حیات 
 مذہب اور سائنس
 مذہب اور جدید چیلنج
 ہند۔ پاک ڈائری (2006) اسلام دور جدید کا خالق
 عقلیات اسلام
 علما اور دور جدید
 تجدید دین
 سفرنامہ غیر ملکی اسفار جلد اول
 سفرنامہ غیر ملکی اسفار،جلد دوم
 سفرنامہ اسپین وفلسطین
 اسفار ہند
 خلیج ڈائری ڈائری جلد اول(1983-1984)
 ڈائری( 1989- 1990) 
 ڈائری(1991-1992)
 فسادات کا مسئلہ
 سوشلزم اور اسلام
 مطالعہ قرآن
 تعبیر کی غلطی
 دین کی سیاسی تعبیر
 اظہارِ دین

 عربی کتب و تراجم 
 القضیة الکبری
 قضیة البعث الإسلامى
 واقعنا ومستقبلنا فى ضوء الإسلام
 الإسلام يتحدى 
 من نحن عليكم بسنتى
 إمكانات جديدة للدعوة الإسلامية
 التفسير السياسى للدين
 تاريخ الدعوة إلي الإسلام
 خطأ في التفسير
 مأساة كربلاء الحسن والحسين
نوٹ:الاسلام یتحدی:(مذہب اور جدید چیلنج) پانچ عرب ملکوں:(قطر، قاہرہ ،طرابلس، خرطوم اور تیونس) کی جامعات میں داخل نصاب ہے۔

 انگریزی کتب و تراجم 
 Islam and peace
 In search of God
 An Islamic Treasury of Virtues
 The Moral Vision
 Muhammad: A Prophet for All Humanity
 Principles of Islam
 Prophet Muhammad: ASimple Guide to His Life
 The Quran for All Humanity
 The Quran: An Aiding Wonder Religion and Science
 Simple Wisdom(HB
 Simple Wisdom (PB
 The True jihad
 A Treasury of the Quran
 Woman Between Islam and Western Society
 Woman in Islamic Shari'ah 
 The Ideology of Peace
 Indian Muslim Introducing Islam 
 Islam: Creator of the Modern Age
 Islam: The Voice of Human Nature
 Islam Rediscovered
 Words of the Prophet Muhammad
 God Arises
 The call of the Qur'an
 Building a Strong and Prosperous India and Role of Muslim
 Islam As It Is

 اعزازات 
 ڈیمورگس بین الاقوامی اعزاز، جو گوربہ چیف کے ہاتھوں دیا گیا
 جنوری 2021 میں انھیں ہندوستان کا دوسرا اعلی شہری اعزاز ، پدما وبھوشن سے نوازا گیا۔
 قومی یکجہتی اعزاز (بھارت)
 کمیونل ہارمونی اعزاز (بھارت حکومت)
 دیوالی بن موہنلال مہتا اعزاز
 اردو اکاڈمی ایوارڈ
 قومی اتحاد اعزاز (بھارت حکومت)
 دہلی اعزاز (دہلی حکومت)
 ارونا آصف علی، بھائی چارگی اعزاز
 قومی شہری اعزاز (بھارت حکومت)
 سیرت بین الاقوامی اعزاز
 جنوری 2000 میں بھارت کا تیسرا سب سے بڑا شہری اعزاز ، پدم بھوشن.

(12مئی،1989ء میں حکومت پاکستان نے مولانا کی کتاب، پیغمبر انقلاب(انگریزی) پر پہلا بین الاقوامی انعام دیا۔)مولانا وحید الدین خاں، ڈائری(1990-1989) ص:90

 وفات 
21 اپریل 2021ء کو بعمر 96 برس وفات پاگئے، نئی دہلی کے ہسپتال میں زیر علاج تھےhttps://dailypakistan.com.pk/22-Apr-2021/1279702 پسماندگان میں 2 بیٹے اور 2 بیٹیاں ہیں

 حوالہ جات 

 بیرونی ورابط 
 http://www.alrisala.org/
 http://www.goodwordbooks.com/
 http://www.cpsglobal.org/

زمرہ:1925ء کی پیدائشیں
زمرہ:اردو غیر افسانوی مصنفین
زمرہ:اسلامی فلسفی
زمرہ:اعظم گڑھ کی شخصیات
زمرہ:اکیسویں صدی کی بھارتی شخصیات
زمرہ:اکیسویں صدی کے بھارتی فلسفی
زمرہ:اکیسویں صدی کے بھارتی معلمین
زمرہ:اکیسویں صدی کے ہندوستانی مسلمان
زمرہ:انگریزی مترجمین قرآن
زمرہ:بیسویں صدی کی بھارتی شخصیات
زمرہ:بیسویں صدی کے بھارتی غیر افسانوی مصنفین
زمرہ:بیسویں صدی کے بھارتی فلسفی
زمرہ:بیسویں صدی کے بھارتی مرد مصنفین
زمرہ:بیسویں صدی کے بھارتی معلمین
زمرہ:بیسویں صدی کے ہندوستانی مسلمان
زمرہ:بھارت کے سنی علما
زمرہ:بھارت میں کورونا وائرس کی وبا سے اموات
زمرہ:بھارتی ائمہ کرام
زمرہ:بھارتی روحانی گرو
زمرہ:بھارتی فعالیت پسند
زمرہ:بھارتی مسلم شخصیات
زمرہ:بھارتی مصنفین
زمرہ:پدم بھوشن وصول کنندگان
زمرہ:روحانی اساتذہ
زمرہ:علماء علوم اسلامیہ
زمرہ:مسلم فلاسفہ
زمرہ:ہندوستانی صوفی مذہبی رہنما
زمرہ:ہندوستان کے مسلمان مذہبی رہنما
زمرہ:ویکی ڈیٹا سے مختلف مختصر وضاحت
زمرہ:بیسویں صدی کے بھارتی سوانح نگار
زمرہ:1927ء کی پیدائشیں
زمرہ:صوفی اساتذہ